സംഗീത സിന്ധി ബഹൽ

ലോകത്തിലെ ഏറ്റവും ഉയരം കൂടിയ പർവതശിഖരമായ എവറസ്റ്റ് കൊടുമുടി കീഴടക്കിയ  ഏറ്റവും പ്രായം കൂടിയ ഇന്ത്യൻ വനിതയാണ്  ജമ്മു കശ്മീർ സ്വദേശിനിയായ   സംഗീത സിന്ധി ബഹൽ (ജനനം: ഫെബ്രുവരി 9, 1965 ).2018 മെയ് മാസത്തിൽ ആണ് ഇവർ ഈ നേട്ടം കരസ്ഥമാക്കിയത് .  ജമ്മു കശ്മീരിൽ നിന്ന്  എവറസ്റ്റ് കൊടുമുടി കീഴടക്കിയ  ആദ്യ വനിത ഇവരാണ് . 1985  ലെ  മിസ്സ് ഇന്ത്യ മത്സരത്തിലെ  ഫൈനലിസ്റ്റായിരുന്നു ഇവർ , . 

പർവ്വതാരോഹണം
2011 ൽ ആണ്   പർവ്വതാരോഹണം ആരംഭിക്കുന്നത് . ആദ്യമായി ആഫ്രിക്കയിലെ   5895 മീറ്റർ  ഉയരമുള്ള  കിളിമഞ്ചാരോ കൊടുമുടി   ഭർത്താവിനൊപ്പം കീഴടക്കി . രണ്ട് വർഷത്തിന് ശേഷം  എൽബ്രസ്  കൊടുമുടി  കീഴടക്കി .2014 ൽ അന്റാർട്ടിക്കയിലെ 4897 മീറ്റർ  ഉയരമുള്ള വിൻസൺ കൊടുമുടി കീഴടക്കി വിൻസൺ കൊടുമുടി കീഴടക്കുന്ന  മൂന്നാമത്തെ ഇന്ത്യൻ വനിത എന്ന നേട്ടം കരസ്ഥമാക്കി . ഒരു വർഷത്തിനുശേഷം തെക്കേ അമേരിക്കയിലെ ഏറ്റവും ഉയർന്ന കൊടുമുടിയായ  6962  മീറ്റർ  ഉയരമുള്ള അകൊൻകാഗ്വ കൊടുമുടി കീഴടക്കി . 2014 ൽ വടക്കേ അമേരിക്കയിലെ   ഏറ്റവും ഉയരം കൂടിയ 6194 മീറ്റർ  ഉയരമുള്ള ഡെനാലി കൊടുമുടി കീഴടക്കാൻ ശ്രമിച്ചെങ്കിലും മുട്ടിൽ ഏറ്റ പരിക്ക് കാരണം ശ്രമംപൂർത്തിയാക്കാതെ മടങ്ങേണ്ടി വന്നു 

എവറസ്റ്റ് ദൗത്യം 
2017 ൽ എവറസ്റ്റ് കീഴടക്കാൻ ഇവർ ശ്രമിച്ചെങ്കിലും ആരോഗ്യ പ്രശ്‌നം കാരണം മടങ്ങേണ്ടി വന്നു . പിന്നീട് ഒരു വർഷത്തിന് ശേഷം 2018 മെയ് മാസത്തിൽ ആണ് ഇവർ ഈ നേട്ടം കരസ്ഥമാക്കിയത് ,

സെവൻ സമ്മിറ്റുകളിലെ  അഞ്ചു കൊടുമുടികൾ  കീഴടക്കിയതിന്റെ വിവരങ്ങൾ   

നമ്പർ ചിത്രം കൊടുമുടി ഉയരം ഭൂഖണ്ഡം കീഴടക്കിയ വർഷം1 100pxഎവറസ്റ്റ്‌ ഏഷ്യ 2018 2 100pxഅകൊൻകാഗ്വ തെക്കേ അമേരിക്ക 2015 3 100pxകിളിമഞ്ചാരോ ആഫ്രിക്ക20114 100pxഎൽബ്രസ് യൂറോപ്പ്20135 100pxവിൻസൺ മാസിഫ് അന്റാർട്ടിക്ക2014

സ്വകാര്യ ജീവിതം 
ഇമേജ് കൺസൾട്ടൻസിയിൽ സ്പെഷ്യലൈസ് ചെയ്ത ഗുഡ്ഗാവ് ആസ്ഥാനമായുള്ള പ്രൊഫഷണൽ കമ്പനിയായ ഇംപാക്റ്റ് ഇമേജ് കൺസൾട്ടൻസിയുടെ  സ്ഥാപക ഡയറക്ടറും ഇമേജ് കൺസൾട്ടന്റുമാണ്. കൂടാതെ, ഒരു മുഖ്യ പ്രഭാഷകയും പരിശീലകയും എന്ന നിലയിൽ, ഇവർ  പ്രാവീണ്യം നേടി.ജമ്മു കശ്മീരിലെ വേനൽക്കാല തലസ്ഥാന നഗരമായ ജമ്മുവിലാണ് അവർ ജനിച്ചത്.  അങ്കുർ ബഹൽ   ആണ് ഇവരുടെ ഭർത്താവ് .മകൻ അർനവ് ബഹൽ 

 കൂടുതൽ കാണുക 
എവറസ്റ്റ് കൊടുമുടി കീഴടക്കിയ ഇന്ത്യക്കാർ

 അവലംബം 

വർഗ്ഗം:എവറസ്റ്റ് കീഴടക്കിയവർ
വർഗ്ഗം:പർവ്വതാരോഹകർ